સ્વામિનારાયણ સાધુઓ દ્વારા ઉપયોગમાં લેવાતા કિંમતી મોબાઈલ ફોન અને લેપટોપ-આઈપેડ સહિતના મામલે અત્યાર સુધી હરિભક્તો દબાતા સૂરે કે છાનેખૂણે નારાજગી વ્યક્ત કરતા હતા. જોકે, જૂન માસમાં સ્વામિનારાયણ સાધુના મોબાઈલ ફોનમાં યુવતીઓનાં અશ્લીલ ફોટો મળવાની ઘટના અને ત્યારબાદ તબક્કાવાર સંસારીઓને પણ શરમાવે તેવી સાધુઓની મહિલાઓ સાથેની વાતચીતની ઓડિયોક્લિપો વાયરલ થતાં હજારો સત્સંગીઓએ આઘાત અનુભવ્યા બાદ હવે સમાજના અગ્રણીઓ અને વિદેશમાં મંદિરોનો વહીવટ સંભાળતા અગ્રીમ હરોળના હરિભક્તોએ ખુલ્લા પત્ર દ્વારા સાધુઓના મોબાઈલ ફોન-લેપટોપ સહિતના ઉપયોગ અંગે સવાલો ઉઠાવ્યા છે.